Osnovna škola Dežanovac

Preporuke za vrednovanje i ocjenjivanje učenika tijekom nastave na daljinu

**INFORMACIJE ZA RODITELJE**



**Poštovani roditelji,**

prije svega zahvaljujemo vam na dosadašnjoj suradnji i strpljenu koje ste s obzirom na ovu izvanrednu situaciju do sada pokazali i pomogli nam da zajedno profunkcioniramo u „VIRTUALNOJ ŠKOLI“.

Svi se nalazimo pred novim izazovima stoga je važno da svi - učitelji, učenici i roditelji imaju razumijevanja jedni za druge.

Ministarstvo znanosti i obrazovanja dostavilo nam je je početkom travnja 2020.g. *Upute za vrednovanje i ocjenjivanje tijekom nastave na daljinu ( s detaljima iste se možete upoznati na poveznici* <https://mzo.gov.hr/UserDocsImages/dokumenti/Obrazovanje/Upute-za-vrednovanje/Upute%20za%20vrednovanje%20i%20ocjenjivanje%20tijekom%20nastave%20na%20daljinu.pdf> ).

Iz uputa izdvajamo:

-Pri vrednovanju i ocjenjivanju u nastavi na daljinu učitelji će uzimati u obzir i *druge elemente (samostalnost, kreativnost, mogućnost korištenja naučenog, timski rad...*), te se neće isključivo oslanjati samo na *poznavanje sadržaja kao glavni pokazatelj znanja*.

-Posebno je istaknuto da svi učenici u ovom razdoblju trebaju dobiti i **ocjenu iz aktivnosti** u izvršavanju svojih obaveza, ali i da se očekuje da samostalno rade na složenijim zadacima.

-Usmenog ispitivanja nema u razrednoj nastavi i kod svih predmeta predmetne nastave koji imaju 1 ili 2 sata tjedno. Oni koji imaju 3 sata tjedno (EJ) samo u posebnim slučajevima. Oni s 4 i više sati tjedno (MAT i HJ) mogu imati usmeno ispitivanje – jedanput.

- Kod pisanih provjera znanja ( u predmetnoj nastavi) počinje se primjenjivati novi Vremenik (od utorka 14.4.2020. bit će vidljiv u e-Dnevnicima).

-S obzirom na izvanrednu situaciju, **roditelji** u ovom trenutku više nego ikad trebaju biti **uključeni u rad škole,** ali i u osiguravanje kruga **povjerenja za učenje**. Roditeljska je uloga **poticati** dijete da samostalno odrađuje sve zadatke. Roditelj treba osigurati i **postaviti djetetu pravila škole u kući** i odrediti vrijeme za učenje. Odgovornost je roditelja da pomognu djetetu – *ali ne i raditi umjesto njega.* Roditelji trebaju **surađivati s učiteljima, nastavnicima i stručnim suradnicima** da bi osigurali opću dobrobit svoje djece.

Molimo roditelje za strpljenje i suradnju i zahvaljujemo na dosadašnjem trudu i razumijevanju…

…učitelji, stručni suradnici i ravnatelj Zoran Činčak